CELEX: C2005/057/24
Language: sk
Date: 2005-03-05 00:00:00
Title: Rozsudok Súdneho dvora (štvrtá komora) z 20. januára 2005 vo veci C-101/04 (návrh na začatie prejudiciálneho konania podaný Arbeidsrechtbank Gent): Roger Noteboom proti Rijksdienst voor Pensioenen (Sociálne zabezpečenie migrujúcich pracovníkov — Nariadenie (EHS) č. 1408/71 — Dávky v starobe — Príspevok na dovolenku poskytovaný osobe poberajúcej starobný dôchodok — Nezamestnaný cezhraničný pracovník, ktorý sa stane poberateľom dávok dôchodkového systému)

5.3.2005   
            
            
               SK
            
            
               Úradný vestník Európskej únie
            
            
               C 57/13
            
         
      ROZSUDOK SÚDNEHO DVORA
   
   (štvrtá komora)
   z 20. januára 2005
   vo veci C-101/04 (návrh na začatie prejudiciálneho konania podaný Arbeidsrechtbank Gent): Roger Noteboom proti Rijksdienst voor Pensioenen (1)
   
   (Sociálne zabezpečenie migrujúcich pracovníkov - Nariadenie (EHS) č. 1408/71 - Dávky v starobe - Príspevok na dovolenku poskytovaný osobe poberajúcej starobný dôchodok - Nezamestnaný cezhraničný pracovník, ktorý sa stane poberateľom dávok dôchodkového systému)
   (2005/C 57/24)
   Jazyk konania: holandčina
   Vo veci C-101/04, predmetom ktorej je návrh na začatie prejudiciálneho konania podľa článku 234 ES podaný rozhodnutím Arbeidsrechtbank Gent (Belgicko) zo 17. februára 2004 a doručený Súdnemu dvoru 26. februára 2004, ktorý súvisí s konaním: Roger Noteboom proti Rijksdienst voor Pensioenen, Súdny dvor (štvrtá komora), v zložení: predsedkyňa štvrtej komory N. Colneric (spravodajkyňa), vykonávajúca funkciu predsedkyne štvrtej komory, sudcovia J. N. Cunha Rodrigues a E. Levits, generálna advokátka: C. Stix-Hackl, tajomník: R. Grass, vyhlásil dňa 20. januára 2005 rozsudok, ktorého výrok znie:
   
               1)
            
            
               Dávka, akou je príspevok na dovolenku upravený v článku 22 kráľovského výnosu č. 50 zo dňa 24. októbra 1967 o starobnom a pozostalostnom dôchodku zamestnaných osôb v znení zákona zo dňa 30. marca 1994 a v článku 56 kráľovského výnosu zo dňa 21. decembra 1967 o všeobecnej úprave dôchodkového a pozostalostného systému zamestnaných osôb v znení kráľovského výnosu zo dňa 27. januára 1998, predstavuje dávku v starobe v zmysle článku 4 ods. 1 písm. c) nariadenia Rady (EHS) č. 1408/71 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov, ktorí sa pohybujú v rámci Spoločenstva v znení doplnenom a aktualizovanom nariadením Rady (ES) č. 118/97 z 2. decembra 1996 v znení nariadenia Rady (ES) č. 1606/98 z 29. júna 1998.
            
         
               2)
            
            
               Článok 45 ods. 6 nariadenia č. 1408/71 v znení, ktoré bolo doplnené a aktualizované nariadením č. 118/97 v znení nariadenia č. 1606/98, musí byť vykladaný v tom zmysle, že príslušná inštitúcia členského štátu bydliska na účely poskytovania takej dávky, akou je dávka v spore pred vnútroštátnym súdom, musí prihliadnuť na obdobie úplnej nezamestnanosti, počas ktorého bývalý pracovník poberal dávky podľa článku 71, ods. 1 písm. a), bod ii) nariadenia č. 1408/71, ako keby sa na neho počas jeho posledného zamestnania vzťahovali právne predpisy uplatňované touto inštitúciou.
            
         
      (1)  Ú. v. EÚ C 94, 17.04.2004